
Številka: 110-25/2026
Datum:   30. 10. 2026

Cankarjev dom, kulturni in kongresni center, objavlja prosto delovno mesto

VODJA PROJEKTOV KONGRESNEGA PROGRAMA (G027909 - VODJA PROGRAMA) v Kongresno-komercialnem programu, šifra 160 iz Kataloga delovnih mest Cankarjevega doma.

Delovno razmerje s polnim delovnim časom bo sklenjeno za nedoločen čas, s 5-mesečnim poskusnim delom.

Pogoji, ki jih morajo kandidati izpolnjevati za zasedbo delovnega mesta:
· univerzitetna ali visoka strokovna izobrazba s specializacijo ali magisterijem (druga stopnja) VII/2, organizacijske, ekonomske ali druge ustrezne izobrazbe družboslovne smeri
· 4 leta delovnih izkušenj
· [bookmark: _Hlk209423649]visoka raven aktivnega znanja slovenščine
· znanje uporabe osebnega računalnika
· znanje svetovnega jezika najmanj na nivoju zahtevnosti dodiplomskega študija

Glede na zgoraj navedene pogoje mora prijava vsebovati:
· motivacijsko pismo
· življenjepis ter dokazila ali izjavo o izpolnjevanju pogojev
· fotokopijo potrdila o doseženi izobrazbi.

Naloge delovnega mesta so predvsem:
· izdelava ponudb, pogodb in predračunov ter finančno vodenje kongresov in drugih projektov
· sodelovanje v projektni organizaciji pri pridobivanju in organizaciji najzahtevnejših kongresnih in drugih projektov
· organizacija in izvedba kongresnih in drugih projektov
· izdelava vsebinskih in finančnih poročil ter analiz zahtevnih projektov
· koordinacija in vodenje večdnevnih projektov s številnimi različnimi dogodki oz. prireditvami in s številnimi pogodbenimi partnerji 
· koordinacija in vodenje večjih projektov, ki zahtevajo sklepanje pogodb in komunikacijo s partnerji v tujem jeziku
· sodelovanje pri pridobivanju virov financiranja projektov
· priprava predračunske in obračunske dokumentacije za projekte in programske sklope, sofinancirane iz evropskih skladov oz. sredstev
· priprava predloga cen storitev 
· sodelovanje pri izdelavi  poslovanja KKP
· načrtovanje, organizacija, koordinacija in izvedba MICE projektov
· izvajanje drugih nalog po navodilu direktorja sektorja

Delovne izkušnje so delovna doba na delovnem mestu, za katero je zahtevana ista stopnja izobrazbe in čas pripravništva na isti stopnji izobrazbe ne glede na to, ali je bilo delovno razmerje sklenjeno oziroma pripravništvo opravljeno v zavodu ali pri drugem delodajalcu. Za delovne izkušnje se šteje tudi delo, ki ga je kandidat opravljal na enakem ali podobnem delovnem mestu in je zanj zahtevana eno stopnjo nižja izobrazba. Kot delovne izkušnje je upoštevano tudi delo na enaki stopnji zahtevnosti, kot je delovno mesto, za katero oseba kandidira, če je opravljala vsebinsko primerljive naloge. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja zahtevane izobrazbe za to delo. Prednost pri izbiri bodo imeli kandidati z delovnimi izkušnjami v MICE industriji.
Visoka raven aktivnega znanja slovenščine se dokazuje z znanjem slovenščine, pridobljenim z zahtevano izobrazbo na slovenski šoli oz. uspešno opravljenim preizkusom po izobraževalnem programu za slovensko gimnazijo oziroma tej ustrezno štiriletno srednjo šolo. 

Delovno mesto je v skladu s Katalogom delovnih mest, funkcij in nazivov v javnem sektorju in na podlagi Kataloga delovnih mest v Cankarjevem domu uvrščeno v tarifni razred VII/2 in v plačni razred 23, z možnostjo napredovanja do 10 plačnih razredov, kar znese trenutno za 23 plačni razred osnovna bruto plača 2.320,24 EUR in za 33 plačni razred 3.131,31 EUR. 

Pisne prijave s pripadajočimi prilogami oddajte do vključno petka, 13. novembra 2026.
· po pošti na naslov: Cankarjev dom, Prešernova cesta 10, 1000 Ljubljana. Prijava, poslana priporočeno po pošti, se šteje kot pravočasna, če je oddana na pošto zadnji dan roka za prijavo
ali na
· na e-naslov cd.vlozisce@cd-cc.si.





Kandidati bodo o izbiri pisno obveščeni v zakonsko določenem roku. Informacije T: (051) 451 981, Bojan Salobir.

V objavi zapisani izrazi v moški spolni slovnični obliki so uporabljeni kot nevtralni za ženske in moške. 

